CELEX: 62007TN0422
Language: sk
Date: 2007-11-16 00:00:00
Title: Vec T-422/07: Žaloba podaná 16. novembra 2007 – DJEBEL/Komisia

8.3.2008   
            
            
               SK
            
            
               Úradný vestník Európskej únie
            
            
               C 64/40
            
         Žaloba podaná 16. novembra 2007 – DJEBEL/Komisia
   (Vec T-422/07)
   (2008/C 64/65)
   Jazyk konania: portugalčina
   Účastníci konania
   
      Žalobca: DJEBEL, SGPS, SA (Funchal, Portugalsko) (v zastúpení: M. Andrade Neves a S. Castro Caldeira)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie Komisie z 10. mája 2007, uverejnené v Úradnom vestníku Európskej únie z 24. augusta 2007, o štátnej pomoci C 4/06 (ex N 180/05) – Portugalsko – Pomoc pre Djebel [oznámené pod číslom K(2007) 1959] (Ú. v. EÚ L 219, s. 30),
            
         
               —
            
            
               žalobca navrhuje, aby Súd prvého stupňa určil, že:
               
                           —
                        
                        
                           žiadaná pomoc bola a je nevyhnutná pre uskutočnenie investičného projektu nadobudnutia kapitálu RASH a následne na nadobudnutie hotela Rio Atlàntico,
                        
                     
                           —
                        
                        
                           žiadosť o pomoc bola podaná ešte pred uskutočnením investície,
                        
                     
                           —
                        
                        
                           projekt Djebel je skutočne prvou skúsenosťou s internacionalizáciou v skupine Pestana,
                        
                     
                           —
                        
                        
                           vývoj tohto projektu nenarušil podmienky hospodárskej súťaže európskych podnikov, a to tak podnikov na území Spoločenstva ako ani podnikov pôsobiacich v zahraničí,
                        
                     
                           —
                        
                        
                           vývoj tohto projektu nepredstavuje pre skupinu Pestana žiadnu výhodu, ktorá by jej umožnila narušiť obchod medzi členskými štátmi
                        
                     
                           —
                        
                        
                           pomoc, o ktorú žiada Djebel, má tie isté črty ako pomoc, o ktorú žiadal Vila Galé a ktorú Komisia schválila v rozhodnutí z 15. októbra 2003,
                        
                     
         
               —
            
            
               určiť, že priznanie pomoci spoločnosti Djebel nie je za podmienok a na základe uvedených dôvodov nezlučiteľné so žiadnym ustanovením Zmluvy o ES ani žiadnym právnym predpisom, ktorý ju vykonáva,
            
         
               —
            
            
               nariadiť, aby rozhodnutie prijaté Komisiou 10. mája 2007 o pomoci pre Djebel bolo zmenené v tom zmysle, že toto rozhodnutie schváli priznanie tejto pomoci za podmienok navrhnutých spoločnosťou Djebel a portugalskými orgánmi.
            
         Žalobné dôvody a hlavné tvrdenia
   Štátna pomoc, o ktorú žiada žalobca, nie je nezlučiteľná s relevantnými ustanoveniami Zmluvy ES.
   Spoločnosť Djebel splnila zákonné podmienky na zaradenie svojej žiadosti do systému SIME a Komisia musí rešpektovať požiadavky pre prijatie žiadostí, ktoré sú stanovené v zákone Portugalskej republiky uplatniteľnom na tento prípad.
   Relevantná portugalská právna úprava stanovovala, že žiadosti podané do 31. januára 2001 môžu obsahovať ako oprávnené náklady investičné výdavky vynaložené do 1. júla 1999.
   Sporná štátna pomoc mala za cieľ stimulovať a podporiť internacionalizáciu skupiny Pestana a bolo o ňu požiadané pred začiatkom investície.
   Žalobca nemôže byť poškodený preto, že príslušné orgány projekt neposúdili včas.
   Pomoc žiadaná žalobkyňou sa nemôže posudzovať vo svetle súčasného hospodárskeho a finančného kontextu.
   Bez spornej pomoci by žalobkyňa neuskutočnila investíciu zodpovedajúcu predmetnému projektu.
   Prvú skúsenosť v oblasti internacionalizácie, ktorú podnikla skupina Pestana, prestavuje akvizícia, ktorú žalobkyňa uskutočnila v rámci tohto investičného projektu.
   V roku 1999 skupina Pestana nedisponovala finančnými prostriedkami na to, aby samostatne realizovala investíciu v Brazílii.
   Uskutočnenie tejto investície nemalo žiadny účinok na podmienky obchodu v EÚ.
   Medzi akvizíciou, ktorú žalobkyňa uskutočnila v Brazílii, a expanziou skupiny Pestana v Portugalsku neexistuje žiadna súvislosť.
   Investičný projekt predložený žalobkyňou a pomoc, ktorá jej bola priznaná, sú zlučiteľné s ustanoveniami Zmluvy ES, najmä s článkom 87 ES ods. 3 písm. c).
   Pomoc, ktorá bola udelená žalobkyni, podporila rozvoj hospodárskej činnosti, a preto spadá pod výnimku stanovenú v článku 87 ods. 3 písm. c) ES.
   Nedošlo k žiadnemu porušeniu ustanovení Zmluvy o ES, alebo sekundárnej legislatívy, ani k žiadnemu narušeniu hospodárskej súťaže na spoločnom trhu.
   Na základe zásady rovnosti zaobchádzania sa žalobkyňa nazdáva, že vzhľadom na to, že sporný investičný projekt obsahuje všetky črty projektu Vila Galé, ktorý bol predmetom rozhodnutia Komisie z 15. októbra 2003, rozhodnutie Komisie o štátnej pomoci C 4/2006 malo byť prijaté za tých istých podmienok ako toto druhé rozhodnutie.